প্রিমিয়ারে চাঁদের হাট, কেমন হল কিলবিল?

কলকাতা: সৃজিত মুখার্জির (Srijit Mukherji) ২০১২ সালের ছবি হেমলক সোসাইটি দর্শকদের মন জয় করেছে। ‘হেমলক সোসাইটি’-র ১৩ বছর পর মুক্তি পেল কিলবিল সোসাইটি (Killbill Society)। পরমব্রত চট্টোপাধ্যায় (Parambrata Chatterjee) এবং কোয়েল মল্লিকের জুটিও বেশ জনপ্রিয়তা পেয়েছিল। এবার সৃজিত হেমলক সোসাইটির সিক্যুয়েল “কিলবিল সোসাইটি”-তে পরমব্রতের সঙ্গে জুটি বেঁধেছেন কৌশানী মুখ্যোপাধ্যায় (Koushani Mukherjee)। ছবির ট্রেলারে এই জুটি বেশ জনপ্রিয় হয়ে উঠেছে দর্শকদের মহলে। ইতিমধ্যেই পরম-কৌশানির চুমুর দৃশ্য পর্দায় ঝড় তুলেছে। প্রশংসিত হয়েছে কৌশানীর অভিনয়। ছবি নিয়ে পরিচালক সৃতিজ মুখ্যোপাধ্যায়ের জানান,, অ্যাঞ্জেলিনা জোলির জীবনের ঘটনার থেকে অনুপ্রাণিত হয়েই বানানো হয়েছে এই ছবি। কিলবিল সোসাইটি হেমলকের থেকেও অনেক বেশি প্রেমের গল্প।

সিনে সমালোচকদের মতে, যারা হয় প্রেমে ধাক্কা খেয়েছেন, কিংবা মনের মানুষকে এখনও খুঁজে পাননি। তাঁদের নতুন করে প্রেমে পড়তে, প্রেম করার সুপ্ত ইচ্ছে রয়েছে? মনের সুপ্ত ইচ্ছে টেনে বের করে আনবে ‘কিলবিল সোসাইটি’। সমালোচকদের মতে, ‘কিলবিল সোসাইটি’র অন্যতম ইউএসপি এর সংলাপ, অসাধারণ সব রেফারেন্স। ‘হেমলক সোসাইটি’র সঙ্গে কিছু দৃশ্য, কিছু কথার মিল থাকলেও, সেই ছবির সঙ্গে তুলনা করা গেলেও স্বতন্ত্র ভাবে এই ছবি নিজের জায়গায় ভালো, বেশ ভালো।

বৃহস্পতিবার ছিল ছবির স্পেশাল স্ক্রিনিং। এদিন ছবির পরিচালক সৃজিত মুখোপাধ্যায়-সহ, ছবির সব কলাকুশলীরা উপস্থিত ছিলেন। বহু তারকা ছবির স্পেশাল স্ক্রিনিংয়ে হাজির ছিলেন। সৃজিত কালো পাঞ্জাবি ও কালো পাড় সাদা ধুতিতে একেবারে বাঙালিবাবু সেজে নজর কেড়েছিলেন।

কৌশানী মুখোপাধ্যায়কে এদিন সিক্যুয়েন্সের শাড়িতে দেখা গিয়েছিল।

অন্তঃসত্ত্বা স্ত্রী পিয়া চক্রবর্তীকে নিয়ে হাজির হয়েছিলেন পর্দার ‘আনন্দ কর’ পরমব্রত চট্টপাধ্যায়। ঢিলেঢালা নীল রঙের গাউনে নজরকেড়ে ছিলেন পিয়া। অন্যদিকে, পাঞ্জাবি, পাজামা ও জহর কোট পরেছিলেন পরম।

অনুষ্ঠানে হাজির ছিলেন অনুপম রায়। নীল পাঞ্জাবি ও পাজামায় ধরা দিয়েছিলেন গায়ক। অনুপম ছাড়াও ছবিতে গানের দায়িত্বে ছিলেন রণজয় ভট্টাচার্য। তিনিও উপস্থিত ছিলেন, সঙ্গে দেখা গিয়েছিল সোমলতা আচার্য ও সিদ্ধার্থ শঙ্কর রায়কে। তাছাড়াও এদিন হাজির ছিলেন পরিচালক কৌশিক গঙ্গোপাধ্যায় ও অভিনেত্রী চূর্ণী গঙ্গোপাধ্যায়। তাঁরা ছাড়াও এসেছিলেন সঙ্গীত পরিচালক ইন্দ্রদীপ দাশগুপ্ত। অভিনেতা রাহুল মজুমদার ও প্রীতি। অভিনেতা সুহোত্র মুখোপাধ্যায়, ইশা সাহা, গৌরব চক্রবর্তী, ঋদ্ধিমা-সহ আরও অনেকে।

অন্য খবর দেখুন